En stor gruppe uledsagede flygtningebørn venter alt for længe på at få deres sag behandlet på landets asylcentre.

Det er konklusionen på nye tal fra Udlændingestyrelsen, der viser, at børn, der kommer til landet uden deres forældre, risikerer at vente i op mod et år på en afgørelse. På trods af regeringens erklærede mål om, at alle asylansøgninger skal afgøres inden for 7 måneder. Uledsagede mindreårige betragtes yderligere som »en særlig sårbar gruppe«, der skal sagsbehandles hurtigt.

De nye oplysninger får en række organisationer til at råbe vagt i gevær – herunder Dansk Flygtningehjælp, Red Barnet og Børnerådet.